Document ID: 32012R0356

KOMISSION TÄYTÄNTÖÖNPANOASETUS (EU) N:o 356/2012,
annettu 24 päivänä huhtikuuta 2012,
täytäntöönpanoasetuksen (EU) N:o 1239/2011 muuttamisesta niiden määräaikojen osalta, joiden aikana tarjouksia voidaan jättää toisessa ja sitä seuraavissa osatarjouskilpailuissa markkinointivuonna 2011/2012 sokerin tuomiseksi alennetuin tullein
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä sen 4 artiklan kanssa,
sekä katsoo seuraavaa:
(1)
Komission täytäntöönpanoasetuksella (EU) N:o 1239/2011 (2) avattiin pysyvä tarjouskilpailu markkinointivuodeksi 2011/2012 CN-koodin 1701 sokerin tuomiseksi alennetuin tullein.
(2)
Koska sokerin saatavuus unionin sokerimarkkinoilla on parantunut, komission täytäntöönpanoasetuksella (EU) N:o 57/2012 (3) keskeytettiin tarjousten jättäminen 25 päivänä tammikuuta 2012, 1 päivänä helmikuuta 2012 ja 15 päivänä helmikuuta 2012 päättyvässä osatarjouskilpailussa.
(3)
Markkinoiden jatkuva seuranta osoitti, että sokerin saatavuus unionissa on parantunut vain hieman. Vaikka tuonti lisääntyi tammikuussa 2012, tuonti Afrikan, Karibian ja Tyynenmeren valtioista ja vähiten kehittyneistä maista väheni huomattavasti vuoden 2012 helmikuun puolivälistä alkaen. Suurin osa jäsenvaltioista vahvisti tämän analyysin 8 päivänä maaliskuuta 2012 pidetyssä hallintokomitean kokouksessa, jossa katsottiin, että saatavuudessa oli edelleen ongelmia, jotka pahenisivat markkinointivuoden aikana. Tämä voisi koskea erityisesti pieniä ja keskisuuria yrityksiä ja asiakkaita, joiden kanssa tehtyihin pitkän aikavälin sopimuksiin sisältyy kiinteitä määriä.
(4)
Sen vuoksi on aiheellista aikaistaa tarjousten jättämisen määräaikoja ja niiden päättymispäiviä, jotka ovat täytäntöönpanoasetuksen (EU) N:o 1239/2011 mukaan 6 päivä kesäkuuta 2012, 27 päivä kesäkuuta 2012 ja 11 päivä heinäkuuta 2012.
(5)
Sen vuoksi asetusta (EY) N:o 1239/2011 olisi muutettava.
(6)
Jotta markkinoille välitettäisiin nopeasti signaali ja varmistettaisiin toimenpiteen tehokas hallinnointi, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.
(7)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Korvataan täytäntöönpanoasetuksen (EU) N:o 1239/2011 2 artiklan 2 kohta seuraavasti:
”2. Määräajat tarjousten jättämiselle toisessa ja sitä seuraavissa osatarjouskilpailuissa alkavat edellisen määräajan päättymistä seuraavana ensimmäisenä työpäivänä. Ne päättyvät kello 12.00 Brysselin aikaa 2 päivänä toukokuuta 2012, 23 päivänä toukokuuta 2012 ja 6 päivänä kesäkuuta 2012.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä huhtikuuta 2012.

Labels: 3
17